CELEX: 31993R0207
Language: ro
Date: 1993-01-29 00:00:00
Title: Regulamentul (CEE) nr. 207/93 al Comisiei din 29 ianuarie 1993 de stabilire a conținutului anexei VI la Regulamentul (CEE) nr. 2092/91 privind metoda de producție agricolă ecologică și indicarea acesteia pe produsele agricole și alimentare și de fixare a normelor de aplicare a dispozițiilor articolului 5 alineatul 4 din acest regulament

03/Volumul 12
            
            
               RO
            
            
               Jurnalul Ofícial al Uniunii Europene
            
            
               90
            
         31993R0207
   
               L 025/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 207/93 AL COMISIEI
   
   din 29 ianuarie 1993
   de stabilire a conținutului anexei VI la Regulamentul (CEE) nr. 2092/91 privind metoda de producție agricolă ecologică și indicarea acesteia pe produsele agricole și alimentare și de fixare a normelor de aplicare a dispozițiilor articolului 5 alineatul 4 din acest regulament
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), în special articolul 5 alineatele 7 și 8,
   întrucât, în conformitate cu dispozițiile articolului 5 alineatul 3 literele (b) și (c) și alineatul 4 din Regulamentul (CEE) nr. 2092/91, trebuie stabilite liste limitative în părțile A, B și C ale anexei VI la regulamentul menționat anterior;
   întrucât, în conformitate cu cele trei părți ale anexei VI, unele definiții trebuie să fie stabilite pentru a asigura coerența cu alte norme administrative ale Comunității;
   întrucât ingredientele sau auxiliarii tehnologici menționați la anexa VI ar trebui să nu fie utilizați decât în conformitate cu prevederile legislative referitoare la prepararea produselor alimentare și cu bunele practici de fabricare a produselor alimentare;
   întrucât anexa VI ar trebui să țină seama de faptul că toți consumatorii se așteaptă ca produsele prelucrate în conformitate cu producția ecologică să fie compuse în principal din ingrediente naturale;
   întrucât, totuși, alte ingrediente sau auxiliari tehnologici autorizați în produsele alimentare prelucrate în mod tradițional și, de preferință, naturale pot să fie incluse în anexa VI, cu condiția să se fi stabilit că este imposibil să se producă sau să se conserve produse alimentare ecologice fără a recurge la astfel de substanțe;
   întrucât, în ceea ce privește enzimele derivate din microorganisme, este necesar să se stabilească dacă aceste produse obținute din microorganisme modificate genetic în sensul Directivei 90/220/CEE a Consiliului (2) pot să fie utilizate în produse alimentare a căror etichetă indică un mod de producere ecologic; întrucât această problemă va fi studiată în detaliu atunci când utilizarea acestor enzime în produsele alimentare va fi agreată în conformitate cu legislația comunitară relevantă;
   întrucât anexa VI va trebui să fie revizuită cu regularitate, ținând seama de experiența dobândită și de evoluția ofertei de pe piața comunitară a anumitor ingrediente de origine agricolă ecologice;
   întrucât este necesar să se stabilească normele de aplicare a derogării prevăzute la articolul 5 alineatul 4 din Regulamentul (CEE) nr. 2092/91 pentru a asigura coerența acestora în statele membre, atât timp cât produsele cărora li se aplică această derogare nu au fost incluse în partea C a anexei VI;
   întrucât măsurile prevăzute de prezentul regulament sunt conforme cu avizul comitetului menționat la articolul 14 din Regulamentul (CEE) nr. 2092/91,
   ADOPTĂ PREZENTUL REGULAMENT:
   Articolul 1
   Conținutul părților A, B și C ale anexei VI la Regulamentul (CEE) nr. 2092/91 se stabilește în anexă.
   Articolul 2
   Orice modificare a părților A și B ale anexei VI la Regulamentul (CEE) nr. 2092/91 nu trebuie să fie adoptată decât dacă sunt îndeplinite următoarele condiții minime:
   
               (a)
            
            
               în ceea ce privește aditivii alimentari la care se referă partea A punctul 1 din anexa VI: fără a aduce atingere condițiilor de acceptare a aditivilor prevăzuți de Directiva 89/107/CEE a Consiliului (3), sunt incluse numai substanțele a căror utilizare s-a dovedit indispensabilă pentru a produce sau conserva aceste produse alimentare;
            
         
               (b)
            
            
               în ceea ce privește auxiliarii tehnologici la care se referă partea B a anexei VI: sunt incluse numai substanțele care sunt în general acceptate în prelucrarea produselor alimentare și a căror utilizare s-a dovedit indispensabilă pentru a produce aceste produse alimentare.
            
         Articolul 3
   (1)   Atât timp cât nu a fost inclus în partea C din anexa VI la Regulamentul (CEE) nr. 2092/91, orice ingredient de origine agricolă poate fi utilizat conform derogării prevăzute la articolul 5 alineatul 4 din regulamentul menționat, cu respectarea următoarelor condiții:
   
               (a)
            
            
               operatorul a notificat autorității competente a statului membru toate dovezile necesare din care să rezulte că ingredientul respectiv satisface una din condițiile menționate la articolul 5 alineatul 4 menționat anterior;
            
         
               (b)
            
            
               autoritatea competentă din statul membru a autorizat utilizarea ingredientului pe o perioadă de maximum trei luni, care poate fi redusă dacă rezultă că ingredientul respectiv este disponibil pe piața Comunității.
            
         (2)   La acordarea autorizației menționate la alineatul 1, statul membru notifică imediat celorlalte state membre și Comisiei următoarele informații:
   
               (a)
            
            
               data la care autorizația a fost acordată;
            
         
               (b)
            
            
               denumirea ingredientului de origine agricolă respectiv;
            
         
               (c)
            
            
               cantitățile necesare și justificarea acestor cantități;
            
         
               (d)
            
            
               motivele penuriei și durata estimată a acesteia.
            
         (3)   Dacă informațiile furnizate de un stat membru Comisiei și statului membru care a acordat autorizația indică faptul că ingredientul este disponibil în cursul perioadei de penurie, statul membru poate lua în considerare retragerea autorizației sau reducerea perioadei de valabilitate a acesteia și informează Comisia și celelalte state membre cu privire la măsurile adoptate, în termen de zece zile de la data la care a primit informațiile respective.
   (4)   La cererea unui stat membru sau la inițiativa Comisiei, problema este prezentată spre examinare comitetului menționat la articolul 14 din Regulamentul (CEE) nr. 2092/91. Se poate hotărî, în conformitate cu procedura definită la articolul 14 menționat anterior, ca autorizația să fie retrasă sau ca perioada de valabilitate a acesteia să fie modificată sau, dacă este cazul, ca ingredientul respectiv să fie inclus în partea C din anexa VI la regulamentul menționat anterior.
   Articolul 4
   Prezentul regulament intră în vigoare în a cincisprezecea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 ianuarie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 117, 8.5.1990, p. 15.
   
      (3)  JO L 40, 11.2.1989, p. 27.
   ANEXĂ
   
      
         „ANEXA VI
         INTRODUCERE
         În sensul prezentei anexe, se aplică următoarele definiții:
         1.   Ingrediente: substanțele definite în articolul 4 din prezentul regulament, ținând seama de restricțiile menționate în articolul 6 alineatul 4 al Directivei 79/112/CEE a Consiliului din 18 decembrie 1978 privind apropierea legislațiilor statelor membre referitoare la etichetarea, prezentarea și publicitatea produselor alimentare destinate consumatorului final (1).
         2.   Ingrediente de origine agricolă:
         
                     (a)
                  
                  
                     Produsele agricole simple și produsele care derivă din acestea, obținute prin spălare, curățare sau prin procedee termice și/sau mecanice și/sau fizice corespunzătoare având ca efect reducerea conținutului de apă din produs;
                  
               
                     (b)
                  
                  
                     Produsele derivate din produsele menționate la litera (a), obținute prin alte procedee utilizate în prelucrarea produselor alimentare, cu excepția cazului în care aceste produse intră în categoria aditivilor alimentari sau a aromelor, definite la punctele 5 și 7 de mai jos.
                  
               Ingrediente care nu sunt de origine agricolă: alte ingrediente decât cele de origine agricolă, care aparțin cel puțin uneia dintre următoarele categorii:
         3.1.   Aditivi alimentari, inclusiv suporturile pentru aditivii alimentari, definite la punctele 5 și 6 de mai jos.
         3.2.   Arome, definite la punctul 7 de mai jos.
         3.3.   Apă și sare.
         3.4.   Preparate pe bază de microorganisme.
         3.5.   Minerale, oligoelemente și vitamine.
         4.   Auxiliari tehnologici: substanțele definite la articolul 1 alineatul 3 litera (a) din Directiva 89/107/CEE a Consiliului din 21 decembrie 1988 privind apropierea legislațiilor statelor membre referitoare la aditivii care pot fi utilizați în produsele alimentare destinate alimentației umane (2).
         5.   Aditivi alimentari: substanțele definite la articolul 1 alineatele 1 și 2 din Directiva 89/107/CEE, la care se referă directiva menționată sau printr-o directivă globală în conformitate cu dispozițiile articolului 3 alineatul 1 din Directiva 89/107/CEE.
         6.   Suporturi, inclusiv solvenți purtători: aditivii alimentari utilizați pentru a dizolva, a dilua, a dispersa sau a modifica prin alte procedee fizice un aditiv alimentar fără a-i altera funcția tehnologică, cu scopul de a facilita manipularea, aplicarea sau utilizarea sa.
         7.   Arome: substanțele și produsele definite la articolul 1 alineatul 2 din Directiva 88/388/CEE a Consiliului din 22 iunie 1988 referitoare la apropierea legislațiilor statelor membre în domeniul aromelor destinate utilizării în produsele alimentare și al materiilor de bază pentru producerea lor (3) și la care se referă directiva menționată.
         PRINCIPII GENERALE
         Părțile A, B și C se referă la ingredientele și aditivii auxiliari tehnologici autorizați în prepararea produselor alimentare compuse în principal dintr-unul sau mai multe ingrediente de origine vegetală, menționate la articolul 1 alineatul 1 litera (b) din prezentul regulament, cu excepția vinurilor.
         Referirea la un ingredient din părțile A și C sau la un auxiliar tehnologic din partea B nu exclude obligația de a respecta legislația comunitară aplicabilă în cazul respectiv și/sau legislația națională referitoare la produsele alimentare, compatibilă cu tratatul sau, în absența lor, principiile unei bune practici în domeniul fabricării produselor alimentare. În special, aditivii trebuie să fie utilizați în conformitate cu dispozițiile Directivei 89/107/CEE și, dacă este cazul, cu cele ale unei directive globale în sensul articolului 3 alineatul 1 din Directiva 89/107/CEE; aromele trebuie să fie utilizate în conformitate cu dispozițiile Directivei 88/388/CEE iar solvenții în conformitate cu cele ale Directivei 88/344/CEE a Consiliului din 13 iunie 1988 privind apropierea legislațiilor statelor membre referitoare la solvenții de extracție utilizați în fabricarea produselor alimentare și a ingredientelor acestora (4).
         PARTEA A –   INGREDIENȚI DE ORIGINE NEAGRICOLĂ MENȚIONAȚI LA ARTICOLUL 5 ALINEATUL 3 LITERA (B) DIN REGULAMENTUL (CEE) NR. 2092/91
         A.1.   Aditivi alimentari, inclusiv suporturile
         
                     Denumire
                  
                  
                     Condiții specifice (5)
                     
                  
               
                     E 170
                  
                  
                     Carbonați de calciu
                  
                  
                     –
                  
               
                     E 270
                  
                  
                     Acid lactic
                  
                  
                     –
                  
               
                     E 290
                  
                  
                     Dioxid de carbon
                  
                  
                     –
                  
               
                     E 296
                  
                  
                     Acid malic
                  
                  
                     –
                  
               
                     E 300
                  
                  
                     Acid ascorbic
                  
                  
                     –
                  
               
                     E 322
                  
                  
                     Lecitine
                  
                  
                     –
                  
               
                     E 330
                  
                  
                     Acid citric
                  
                  
                     –
                  
               
                     E 334
                  
                  
                     Acid tartric (L (+) –)
                  
                  
                     –
                  
               
                     E 335
                  
                  
                     Tartrat de sodiu
                  
                  
                     –
                  
               
                     E 336
                  
                  
                     Tartrat de potasiu
                  
                  
                     –
                  
               
                     E 400
                  
                  
                     Acid alginic
                  
                  
                     –
                  
               
                     E 401
                  
                  
                     Alginat de sodiu
                  
                  
                     –
                  
               
                     E 402
                  
                  
                     Alginat de potasiu
                  
                  
                     –
                  
               
                     E 406
                  
                  
                     Agar-agar
                  
                  
                     –
                  
               
                     E 410
                  
                  
                     Făină din semințe de roșcove
                  
                  
                     –
                  
               
                     E 412
                  
                  
                     Făină din semințe de guar
                  
                  
                     –
                  
               
                     E 413
                  
                  
                     Gumă adragante
                  
                  
                     –
                  
               
                     E 414
                  
                  
                     Gumă arabică
                  
                  
                     –
                  
               
                     E 415
                  
                  
                     Gumă xanthane
                  
                  
                     –
                  
               
                     E 416
                  
                  
                     Gumă karaya
                  
                  
                     –
                  
               
                     E 440 (i)
                  
                  
                     Pectine
                  
                  
                     –
                  
               
                     E 500
                  
                  
                     Carbonați de sodiu
                  
                  
                     –
                  
               
                     E 501
                  
                  
                     Carbonați de potasiu
                  
                  
                     –
                  
               
                     E 503
                  
                  
                     Carbonați de amoniu
                  
                  
                     –
                  
               
                     E 504
                  
                  
                     Carbonați de magneziu
                  
                  
                     –
                  
               
                     E 516
                  
                  
                     Sulfat de calciu
                  
                  
                     SU
                  
               
                     E 938
                  
                  
                     Argon
                  
                  
                     –
                  
               
                     E 941
                  
                  
                     Azot
                  
                  
                     –
                  
               
                     E 948
                  
                  
                     Oxigen
                  
                  
                     –
                  
               A.2.   Arome în sensul Directivei 88/388/CEE
         Substanțele și produsele definite la articolul 1 alineatul 2 litera (b) punctul (i) și litera (c) din Directiva 88/388/CEE clasificate în categoria substanțelor aromatizante naturale sau a preparatelor aromatizante naturale în conformitate cu articolul 9 alineatul 1 litera (d) și alineatul 2 din directiva menționată anterior.
         A.3.   Apă și sare
         Apă potabilă
         Sare (având drept componente de bază clorura de sodiu sau clorura de potasiu) în general utilizată în prelucrarea produselor alimentare.
         A.4.   Preparate pe bază de microorganisme
         
                     (i)
                  
                  
                     Preparatele pe bază de microorganisme utilizate în mod normal în prelucrarea produselor alimentare, cu excepția organismelor modificate genetic în sensul articolului 2 alineatul 2 din Directiva 90/220/CEE.
                  
               
                     (ii)
                  
                  
                     Microorganismele modificate genetic în sensul articolului 2 alineatul 2 din Directiva 90/220/CEE, cu condiția să fi fost incluse în conformitate cu procedura de decizie de la articolul 14.
                  
               A.5.   Minerale (inclusiv oligoelemente) și vitamine
         Acestea nu sunt autorizate decât dacă utilizarea lor în produsele alimentare în care sunt încorporate este cerută de lege.
         PARTEA B –   ADITIVI AUXILIARI TEHNOLOGICI ȘI ALTE PRODUSE CARE POT FI UTILIZATE PENTRU PRELUCRAREA INGREDIENTELOR DE ORIGINE AGRICOLĂ ECOLOGICE, MENȚIONATE LA ARTICOLUL 5 ALINEATUL 3 LITERA (C) DIN REGULAMENTUL (CEE) NR. 2092/91
         
                     Denumire
                  
                  
                     Condiții specifice
                  
               
                     Apă
                  
                  
                      
                  
               
                     Clorură de calciu
                  
                  
                     Agent de coagulare
                  
               
                     Carbonat de calciu
                  
                  
                      
                  
               
                     Hidroxid de calciu
                  
                  
                      
                  
               
                     Sulfat de calciu
                  
                  
                     Agent de coagulare
                  
               
                     Clorură de magneziu (sau nigari )
                  
                  
                     Agent de coagulare
                  
               
                     Carbonat de potasiu
                  
                  
                     Uscarea strugurilor
                  
               
                     Dioxid de carbon
                  
                  
                      
                  
               
                     Azot
                  
                  
                      
                  
               
                     Etanol
                  
                  
                     Solvent
                  
               
                     Acid tanic
                  
                  
                     Auxiliar de filtrare
                  
               
                     Ovalbumină
                  
                  
                      
                  
               
                     Cazeină
                  
                  
                      
                  
               
                     Gelatină
                  
                  
                      
                  
               
                     Ihtiocol
                  
                  
                      
                  
               
                     Uleiuri vegetale
                  
                  
                     Agent de ungere sau lubrifiant
                  
               
                     Gel sau soluție coloidală de dioxid de siliciu
                  
                  
                      
                  
               
                     Cărbune activat
                  
                  
                      
                  
               
                     Talc
                  
                  
                      
                  
               
                     Bentonit
                  
                  
                      
                  
               
                     Caolin
                  
                  
                      
                  
               
                     Pământ cu diatomee
                  
                  
                      
                  
               
                     Perlită
                  
                  
                      
                  
               
                     Coji de alune
                  
                  
                      
                  
               
                     Ceară de albine
                  
                  
                     Lubrifiant
                  
               
                     Ceară de Carnauba
                  
                  
                     Lubrifiant
                  
               Preparate de microorganisme și enzime:
         
                     (i)
                  
                  
                     orice preparat pe bază de microorganisme și orice preparat enzimatic utilizat în mod normal ca aditiv auxiliar tehnologic în prelucrarea produselor alimentare, cu excepția microorganismelor modificate genetic în sensul articolului 2 alineatul 2 din Directiva 90/220/CEE;
                  
               
                     (ii)
                  
                  
                     microorganismele modificate genetic în sensul articolului 2 alineatul 2 din Directiva 90/220/CEE,
                     cu condiția să fi fost incluse în conformitate cu procedura de decizie din articolul 14.
                  
               PARTEA C –   INGREDIENTE DE ORIGINE AGRICOLĂ CARE NU AU FOST PRODUSE ÎN MOD ECOLOGIC, MENȚIONATE LA ARTICOLUL 5 ALINEATUL 4 DIN REGULAMENTUL (CEE) NR. 2092/91
         Produsele vegetale neprelucrate și produsele care derivă din acestea obținute prin procedeele menționate în definiția 2 litera (a):
         C.1.1.   Fructe și semințe comestibile:
         Nuci de cocos
         Nuci de Brazilia
         Anacard
         Curmale
         Ananas
         Fruct de manghier
         Papaia
         Porumbă
         Cacao
         Fructul pasiunii
         Nuci de cola
         Arahide
         Cynorrhodons (fructe de măceș)
         Fruct de cătină albă
         Afine
         Sirop de arțar
         Quinoa
         Amarantacee
         Semințe de hrean
         Sâmburi de dovleac
         Semințe de pin
         Semințe de ridiche
         C.1.2.   Condimente și ierburi fine comestibile:
         Toate produsele cu excepția cimbrișorului
         C.1.3.   Cereale:
         Mei
         Orez sălbatic (Zizania plauspra)
         C.1.4.   Semințe și fructe oleaginoase:
         Semințe de susan
         C.1.5.   Diverse:
         Alge, inclusiv alge marine
         Produse vegetale, prelucrate prin procedeele menționate în definiția 2 litera (b):
         C.2.1.   Semințe și uleiuri, chiar rafinate, dar nemodificate chimic, derivate din alte vegetale decât următoarele vegetale:
         măsline
         floarea soarelui
         C.2.2.   Zaharuri: amidon și fecule
         zahăr din trestie de zahăr și din sfeclă de zahăr
         Amidonuri și fecule nemodificate chimic
         Paste uscate din făină, din amidon sau din feculă de orez în foi
         Gluten
         C.2.3.   Diverse
         Suc de lămâie
         Oțet obținut din băuturi fermentate altele decât vinul
         C.3.   Produse animale
         Miere
         Gelatină
         Lapte praf și lapte praf degresat
         Organisme acvatice comestibile, care nu provin din acvacultură.
      
   
   
      (1)  JO L 33, 8.2.1979, p. 1.
   
      (2)  JO L 40, 11.2.1989, p. 27.
   
      (3)  JO L 184, 15.7.1988, p. 61.
   
      (4)  JO L 157, 24.6.1988, p. 28.”
   
      (5)  SU Suport.